Η ιστοσελίδα του οργανισμού Κιβωτός του κόσμου πληροί σχεδόν όλες τις αρχές που πρέπει να διέπουν έναν μη κερδοσκοπικό οργανισμό, αλλά και οποιοδήποτε οργανισμό.  
Σχεδιαστικά χρησιμοποιεί ένα απλό αλλά μοντέρνο πρότυπο με φωτεινό background σε αποχρώσεις του άσπρου και sticky μενού στο header που παράλληλα επιδεικνύει και το λογότυπο του οργανισμού. Επίσης μέσω μιας εφαρμογής media player προσφέρει προαιρετικά μουσική στους επισκέπτες.

Η αρχική σελίδα περιέχει συνεπτυγμένο όλο το περιεχόμενο του site. Ξεκινάει με ένα slideshow από διάφορες εκδηλώσεις του οργανισμού, το οποίο λειτουργεί και σαν συντόμευση σε κάποιες σελίδες του υπομενού και φανερώνει τις περιοχές δραστηριοποίησής του. Εμφανίζει τα νέα και τις προσεχείς εκδηλώσεις από το κάθε παράρτημα του οργανισμού, παρέχει σύνδεσμο στην μηνιαία εφημερίδα (ίσως σε κάποιο αρχείο pdf καθώς τη στιγμή της εργασίας δεν υπήρχε σελίδα) και φόρμα εγγραφής για newsletters. Επίσης υπάρχει και σύνδεσμος για εθελοντές-υποστηρικτές που ανακατευθύνει σε μια άλλη φόρμα εγγραφής στον οργανισμό. Όλα τα στοιχεία αυτά είναι προσβάσιμα και μέσω του κυρίως μενού.

Παρόλου που στην αρχική σελίδα δεν δίνεται σαφής περιγραφή του οργανισμού, των αξιών και των στόχων του, αυτό καλύπτεται στο στοιχείο μενού Κιβωτός το οποίο λειτουργεί ως σελίδα «Σχετικά με εμάς» και δίνει μια πολύ αναλυτική περιγραφή των παραπάνω. Υπάρχουν επίσης άρθρα αφιερωμένα στις ανάγκες του οργανισμού καλώντας τους εθελοντές να βοηθήσουν με όποιον τρόπο μπορούν, αριθμοί τραπεζικών λογαριασμών για δωρεές, αλλά και πρόσθετο ανακατεύθυνσης στο site της PayPal για online δωρεές. Επιπλέον, στο άρθρο «επικοινωνία», το οποίο είναι και στοιχείο μενού, παρέχονται όλες οι σχετικές πληροφορίες (τηλέφωνα, e-mail κτλ.) για κάθε παράρτημα, πρόσθετο google maps για την εύρεσή τους και φόρμα επικοινωνίας με προστασία reCAPTCHA.

Η ιστοσελίδα δεν διαθέτει κάποιο blog ή φόρουμ, γι’ αυτό και δεν υπάρχει κάποια φόρμα για login. Παρόλα αυτά διαθέτει σύνδεσμο στις σελίδες της στο YouTube και στο Facebook, όπου τα μέλη της μπορούν να γνωριστούν και να συζητήσουν. Σε όλες τις σελίδες πέρα της αρχικής υπάρχει ένα sidebar μενού που λειτουργεί και ως χάρτης, έτσι ώστε να μπορεί ανά πάσα στιγμή ο επισκέπτης να δει πού βρίσκεται και να μην χάνεται. Ως πρόσθετη λειτουργικότητα έχει δημιουργηθεί multisite με Ελληνικά και Αγγλικά τα οποία είναι πρσβάσιμα μέσω ενός widget πάνω από το κεντρικό μενού στο header. Τέλος, η ιστοσελίδα είναι responsive και προσαρμόζεται στις διαστάσεις και την ανάλυση της οθόνης και του παραθύρου του browser.